கேள்வி: பாரம் (ஊர்) பற்றி தகவல் சொல்.
பதில்: படிமம்:Flower & flower buds I IMG 2257.jpg குறிஞ்சிப்பாட்டு என்னும் சங்ககால நூல் 99 மலர்களின் பெயர்களைத் தொகுத்துக் கூறுகிறது. அவற்றுள் ஒன்று பாரம் என்னும் மலர். இக்காலத்தில் பாரிசாதம் என்னும் பெயரால் வழங்கப்படும் மலர் இது ஆகலாம். குறிஞ்சிப்பாட்டு 92 இந்தப் பாரம் மலர் மிகுதியாகப் பூத்திருந்த ஊர் பாரம். இப்போது கேரள மாநிலம் கசரக்கோடு மாவட்டத்தில் அக்காலத்தில் இருந்த ஊர் பாரம் என எண்ணிப்பார்க்க முடிகிறது.
கேள்வி: பாரம் (ஊர்) - பாரம் பற்றிய செய்திகள் என்பது என்ன?
பதில்: *சந்தன மரத்தைக் காவல்மரமாகக் கொண்ட நன்னன் பாரம் என்னும் ஊரைத் தலைநகராகக் கொண்டு ஆட்சி புரிந்துவந்தான். பாரத்துத் தலைவன் ஆர நன்னன் – பரணர் - அகம் 152 *பாரம் என்னும் ஊரை மிஞிலி என்பவன் பாதுகாத்துவந்தான். பரணர் நற்றிணை 265 *தொல்காப்பியத்துக்குப் பாயிரம் தந்துள்ள பனம்பாரனார் வாழ்ந்த ஊர் பனைமரங்களும் பாரமலர்களும் மிக்க பனம்பாரம். இது கடலால் கொள்ளப்பட்டது. *பதிற்றுப்பத்து மூன்றாம் பத்தின் தலைவன் பல்யானைச் செல்கெழு குட்டுவனைத் துறவு பூணச் செய்து தன்னோடிருந்து தவம் மேற்கொள்ள அழைத்துச் சென்ற நெடும்பாரதாயனார் இந்தப் பாரம் ஊரில் வாழ்ந்தவர். *பாரம் என்னும் சொல் சுமை என்னும் பொருளில் சங்கநூல்களிலும் கையாளப்பட்டுள்ளது. பகடு புறந்தருநர் பாரம் ஓம்பி - புறம் 35 \ பசித்தும் வாரேம் பாரமும் இலமே - புறம் 145